**Referat fra generalforsamling i Skærbæk Egnskor onsdag den 7. februar 2024 kl. 19.00.**

Dagsorden

1. Valg af dirigent.

*Poul Søgaard blev foreslået og valgt. Det blev konstateret, at indkaldelsen til generalforsamlingen er i overensstemmelse med vedtægtens bestemmelse, senest 14 dage før generalforsamlingen.*

1. Formandens beretning

*Ellen Jørgensen aflagde beretning. Beretningen blev godkendt uden bemærkninger. Beretningen er vedlagt.*

1. Regnskabsaflæggelse

*I Aage Birks fravær redegjorde Tove Tersbøl for årets regnskab. Regnskabet blev godkendt. Er vedlagt.*

1. Fastsættelse af kontingent

*Bestyrelsen foreslår, at kontingentet stiger med 20 kr. til 190 kr. Kontingentstigningen blev godkendt.*

1. Valg af bestyrelsesmedlemmer (for 2 år)

På valg er Aage Birk, Christina Hansen og Ellen Tønder. – Ingen af de tre ønsker genvalg.

*Anne Mette Meldgaard, Birthe* Søgaard og Inger Eskildsen blev valgt.

Valg af 2 suppleanter (for 1 år) –

På valg er Anne Mette Meldgaard og Tove Thybo – modtager genvalg.

*Tove Thybo blev genvalgt. Ellen Tønder er nyvalgt.*

1. Valg af 2 revisorer

På valg er Anne Margrethe Lindholdt og Anna Christel Lassen – modtager genvalg.

*Anne Margrethe Lindholdt og Anna Christel Lassen blev genvalgt.*

Valg af 1 revisorsuppleant

På valg er Peter Iversen – modtager genvalg.

*Peter Iversen blev genvalgt.*

1. Indkomne forslag:

 a. Vedtægtsændring:

Bestyrelsen foreslår ændring af §9 stk. 3

Nuværende ordlyd: Foreningen tegnes af formand eller kasserer

foreslås ændret til: Foreningen tegnes af forSmand eller næstformand

*Ingen stemte imod forslaget, hermed er vedtægtsændringen godkendt som foreslået af bestyrelsen.*

*Der var ikke modtaget andre forslag.*

1. Evt.

*Set i lyset af, at det kan være udfordrende at finde personer, som vil indgå i bestyrelsen indstiller generalforsamlingen til bestyrelsen, at vurdere, hvorvidt antallet af bestyrelsesmedlemmer bør ændres til 5 personer.*

*Efter vedtægtens § 5, stk. 1 varetages korets daglige drift af bestyrelsen, der består af 7-8 personer valgt af generalforsamlingen.*

*En vedtægtsændring kan kun ske på en lovlig generalforsamling.*

*-----------*

*Tillidsposter gennemgås på koraftenen den 21.2.2024.*